Psalmus 71
Psalmus 71 (enumeratione Graeca psalmus 70 dictus) libri Psalmorum verbis "In te, Domine, speravi" incipit; in Nova Vulgata superscriptionem non habet. In hoc psalmo psalmista a Deo tutelam auxiliumque perpetuum precatur. Ioannes Calvinus, theologiae Reformationis fautor, sic argumentum psalmi descripsit: David de sua in Deum fiducia praefatus, partim eum liberatorem implorat: partim conqueritur de superbia hostium suorum: partim fidei suae confirmandae causa, se ad testandam gratitudinem comparat et accingit.